Христо Ясенов
Злободневка

chitanka.info

Свърши се. И паднаха кметства безброй,

и блокове паднаха разни:

едни се предадоха даже без бой,

а други с аларми напразни.

И греят, след толкова черен терор,

червени села и градища —

а старите плъхове станаха тор

на много общински бунища.

Метлата червена — заслужен късмет —

измете боклуците стари.

А има днес още боклуци и смет —

пазете метлите, другари!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.